Lögreglan í Borgarfirði og Dölum tók fjóra ökumenn sem grunaðir voru um að aka undir áhrifum fíkniefna síðustu vikuna og aðra fjóra sem grunaðir eru um ölvunarakstur . Fimm umferðaróhöpp urðu í umdæminu í síðustu viku en öll án teljandi meiðsla . Í framhaldi af einu umferðaróhappinu , sem varð rétt norðan við hringtorgið í Borgarnesi , handtók lögreglan ökumann . Í því tilfelli hafði ofhlaðin kerra byrjað að rása þar til hún velti jeppanum , sem hafði hana í eftirdragi . Ökumaðurinn er grunaður um að hafa ekki greitt fyrir allan þann timburfarm og fleiri vörur , sem hann hafði ofhlaðið kerruna með . Málið er í rannsókn .